Euroopa Liidu Teataja L 118 , 06/05/1999 Lk 0053 - 0054



Komisjoni direktiiv 1999/28/EÜ, 21. aprill 1999, millega muudetakse nõukogu direktiivi 92/14/EMÜ (rahvusvahelise tsiviillennunduse konventsiooni teise väljaande (1988) 16. lisa 1. köite II osa 2. peatükiga hõlmatud lennukite lendude piiramise kohta) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. märtsi 1992. aasta direktiivi 92/14/EMÜ rahvusvahelise tsiviillennunduse konventsiooni teise väljaande (1988) 16. lisa 1. köite II osa 2. peatükiga hõlmatud lennukite lendude piiramise kohta, [1] viimati muudetud direktiiviga 98/20/EÜ, [2] eriti selle artiklit 9a, ning arvestades, et: (1) direktiivi 92/14/EMÜ artikliga 3 tehakse erand kõnealuse direktiivi lisas loetletud lennukitele eelkõige tingimusel, et nende kasutamist jätkavad selle riigi füüsilised või juriidilised isikud, kus nimetatud lennukid olid registreeritud konkreetse vaatlusperioodi jooksul; (2) direktiivi 92/14/EMÜ artikliga 9a on ette nähtud lisa muutmise lihtsustatud kord, et tagada selle täielik vastavus abikõlblikkuskriteeriumidele; (3) mõned lisas loetletud lennukid on hävitatud ja teised on asjaomase arengumaa registrist kõrvaldatud ning seetõttu on vaja lisa muuta; (4) käesolevas direktiivi sätted on kooskõlas lennundusohutuse eeskirjade komitee arvamusega, mis on loodud vastavalt nõukogu määrusele (EMÜ) nr 3922/91, [3], [4] viimati muudetud komisjoni määrusega (EÜ) nr 2176/96, [5] ON VASTU VÕTNUD KÄESOLEVA DIREKTIIVI: Artikkel 1 Direktiivi 92/14/EMÜ lisa muudetakse vastavalt käesoleva direktiivi lisale. Artikkel 2 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. septembriks 1999. Liikmesriigid teatavad sellest viivitamata komisjonile. Kui liikmesriigid kõnealused sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Viitamise korra näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 21. aprill 1999 Komisjoni nimel komisjoni liige Neil Kinnock [1] EÜT L 76, 23.3.1992, lk 21. [2] EÜT L 107, 7.4.1998, lk 4. [3] EÜT L 373, 31.12.1991, lk 4. [4] Lennundusohutuse eeskirjade komitee 2. veebruari 1999. aasta istung. [5] EÜT L 291, 14.11.1996, lk 15. -------------------------------------------------- LISA Lisast jäetakse välja järgmised lennukid: EGIPTUS Seerianumber | Tüüp | Registritunnus | Käitaja | 19843 | B-707-336C | SU-PBA | Air Memphis | LIIBANON Seerianumber | Tüüp | Registritunnus | Käitaja | 20260 | B-707-3B4C | OD-AFE | MEA | 19967 | B-707 347C | OD-AGV | MEA | LIBEERIA Seerianumber | Tüüp | Registreerimine | Käitaja | 45686 | DC8F-55 | EL-AJQ | Liberia World Airlines | MAROKO Seerianumber | Tüüp | Registritunnus | Käitaja | 20471 | B727-2B6 | CN-CCG | Royal Air Maroc | 21214 | B737-2B6 | CN-RMI | Royal Air Maroc | 21215 | B737-2B6 | CN-RMJ | Royal Air Maroc | 21216 | B737-2B6 | CN-RMK | Royal Air Maroc | NIGEERIA Seerianumber | Tüüp | Registritunnus | Käitaja | 19664 | B707-338C | 5N-VRG | Air Tours | ZIMBABWE Seerianumber | Tüüp | Registritunnus | Käitaja | 18930 | B707-330B | Z-WKU | Air Zimbabwe | 45821 | DC8F-55 | Z-WMJ | Affretair | --------------------------------------------------